Et muuta vee- ja energiamahukas tekstiilitööstus keskkonnahoidlikumaks, algatati 2014. aastal EL projekt Wasatex (Water Saving Processes for Textile Production). Selles osales kolm Itaalia firmat: tekstiilitööstusettevõte Olimpias Group, Paduas asuv, peamiselt tekstiilitööstusele veepuhastusseadmeid tarniv Europrogetti SRL ning veesüsteemide opereerimise ja hooldusega tegelev Aspel SRL. Kolme partneri eesmärk oli välja töötada tekstiilitööstuses vett ja energiat säästa võimaldavad tehnilised lahendused.
#000000
Tekstiilitööstusele on iseloomulik suurete veekoguste kasutamine. Viimastel aastatel on selles tööstusharus hakatud vee säästmisele rohkem tähelepanu pöörama ja jätkusuutlikumaid tehnoloogiad rakendama. Vee kasutamist tekstiilitööstuses on enamasti püütud vähendada kas uute ja vähem vett tarbivate masinate ja seadmete paigaldamisega või tehnoloogilises protsessis vee korduskasutamise rakendamisega.
#000002
Wasatex projekti raames muudeti Osijekis nii toorvee töötlus- kui reovee käitlustehnoloogiat. Kui enne uue tehnoloogia kasutusele võtmist kulus Osijeki tekstiilitehases vett ca 1600 m3 ööpäevas, siis projekti lõppedes 2016. aasta detsembris oli ööpäevane veetarbimine vähenenud 1000 m3 võrra (vee kokkuhoid 62%). Kokkuhoitud vee hulk vastab 7000 elanikuga väikelinna keskmisele ööpäevasele veetarbimisele.
#000003
Enne Wasatex projekti korduskasutati tekstiilitehases ainult 5–10% veest, reovee käitlemiseks kasutati biopuhastit ja järelsetitit. Pärast tehnoloogia muutmist korduskasutatakse tootmisprotsessi igas osas 90% veest. See võimaldab kokku hoida puhast vett ja vähendada jõkke juhitavat heitveekogust.
#000004
Peale vee korduskasutuse võeti Osijekis meetmeid ka energia kokkuhoiuks. Kuna tekstiilitööstuses peab kangaste värvimiseks ja pesemiseks kasutatava vee temperatuur olema vahemikus 30–90 °C, kuid võrguvee temperatuur on ca 15 °C, siis tuleb vett soojendada. Osijekis kasutatakse nüüd 30-kraadise algtemperatuuriga ringlussevõetud vett, see võimaldab vee soojendamiseks kuluvat gaasi kokku hoida. Hinnanguliselt hoitakse vee soojendamise arvelt gaasi kokku 530 000 m3 aastas ning õhku heidetav aastane CO2 kogus on varasemast 600 t võrra väiksem. Kuna toorvett töödeldakse ja see on ühtlase kvaliteediga, siis kulub nüüd kangaste pesemiseks ja värvimiseks vähem kemikaale.
#000005
Selleks, et muuta Osijeki tekstiilitööstus keskkonnahoidlikumaks, ei tulnud tehast kordagi seisata. Tänu uuenduste sisseviimist vähenesid ettevõtte tegevuskulud 400 000 € aastas.
#000006
Osijeki tekstiilitehases kogutud veepuhastusalast teavet saab rakendada ka teistes tööstushrudes, näiteks paberitööstuses, nahaparkimistöökodades ja põllumajandusettevõtetes.
#000007
Rohkem teavet Wasatex projekti kohta leiad siit.
#000008
Paberitööstuse jäätmed sobivad plastide tootmiseks
#000011
Mikroplastide eemaldamine veest ferrovedeliku abil
Neste teadlased pälvisid Euroopa Aasta Leiutaja auhinna
Eesti idufirma UP Catalyst muundab süsihappegaasi väärtuslikuks materjaliks
Eesti teadlased on leidnud uudse lahenduse põlevkivi väärindamiseks
ABB Grupp sai 30 miljoni dollari suuruse tellimuse satelliidipilditehnoloogiale, mis aitab tuvastada keskkonnamuutusi peaaegu reaalajas
Eesti inseneri tehnoloogia aitab eraldada arvuti trükkplaatidest väärtuslikud metallid
#000013
Mikroplastide eemaldamine veest ferrovedeliku abil
#000014
ABB Grupp sai 30 miljoni dollari suuruse tellimuse satelliidipilditehnoloogiale, mis aitab tuvastada keskkonnamuutusi peaaegu reaalajas
#000018
Eesti inseneri tehnoloogia aitab eraldada arvuti trükkplaatidest väärtuslikud metallid
#000019
Energiasäästlik ehitus, taastuvenergia, veepuhastus, taaskasutus, keskkonnahoidlik elustiil.
Innovaatilised tooted ja lahendused. Uudised ja trendid.
#000020